Diari Oficial de la Generalitat Valenciana


Sumari del DOGV 2735, del 25-04-1996 (1996/838024)

ORDRE de 19 d'abril de 1996, de la Conselleria de Cultura, Educació i Ciència, per la qual es convoquen ajudes econòmiques per als ajuntaments, mancomunitats de municipis, empreses, comerços, indústries, associacions professionals, gremials, empresarials i associacions cíviques sense finalitat lucrativa per a la realització d'activitats de promoció de l'ús del valencià.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/04/19/(1)/dof/vci/html**

### Dades del document

Número de DOGV
:   2735

Data del DOGV
:   25-04-1996

Secció del DOGV
:   DISPOSICIONS GENERALS

Número del document
:   1996/838024


Data del document
:   19-04-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 19 d'abril de 1996, de la Conselleria de Cultura, Educació i Ciència, per la qual es convoquen ajudes econòmiques per als ajuntaments, mancomunitats de municipis, empreses, comerços, indústries, associacions professionals, gremials, empresarials i associacions cíviques sense finalitat lucrativa per a la realització d'activitats de promoció de l'ús del valencià.   
La Llei Orgànica 5/1982, d'1 de juliol, d'Estatut d'Autonomia de la Comunitat Valenciana assenyala, en l'article 7, que el valencià és idioma oficial a la Comunitat Valenciana, alhora que determina que s'atorgarà protecció i respecte especials a la recuperació del valencià.  
La Llei 4/1983, de 23 de novembre, de la Generalitat Valenciana, d'ús i Ensenyament del Valencià fixa com un dels objectius específics d'aquesta llei protegir la recuperació del valencià, llengua pròpia de la Comunitat Valenciana, i garantir-ne l'ús normal i oficial.  
Els articles 7, 27, 28 i 29 determinen que el valencià és llengua pròpia de la Generalitat Valenciana i de la seua administració pública, alhora que estableixen l'obligatorietat de fomentar l'ús del valencià i de propiciar-ne l'ensenyament als funcionaris i empleats públics.  
Així mateix, el Consell de la Generalitat Valenciana va aprovar, el 23 de novembre de 1993 el Pla General de la Promoció de l'ús del Valencià amb la voluntat de ser dinamitzador i capdavanter en el procés de promoció del valencià. El pla preveu en les actuacions III.3.4, IV.2.5., IV.4.1. activitats de colPlaboració amb els àmbits de l'administració local, de l'economia i de l'associacionisme.  
Per a dur endavant aquests objectius, el Govern Valencià té present que el camp d'actuació en el procés de recuperació lingüística és complex i serà eficaç, amb el concurs de totes les institucions, si s'aconsegueix l'aplec de les voluntats de la majoria de ciutadans valencians. En aquest context, s'ha considerat la necessitat d'impulsar en les administracions públiques estructures de promoció de l'ús del valencià, així com promoure activitats dirigides al foment de l'ús del valencià en el món associatiu, realitzar campanyes per a la promoció del valencià dirigides al comerç i centrades en la retolació, documentació interna i etiquetatge dels productes.  
Ateses aquestes consideracions i en virtut de les atribucions que em confereix l'article 35 de la Llei 5/1983, de 30 de desembre, de Govern Valencià   
ORDENE  
Primer  
Convocar ajudes econòmiques per als ajuntaments, mancomunitats de municipis, empreses, comerços, indústries, associacions professionals, gremials, empresarials i associacions cíviques sense finalitat lucrativa, destinades a la realització de programes i activitats de promoció de l'ús oficial i social del valencià dins dels àmbits respectius, i s'aproven les bases que regiran la convocatòria (annex I) i els models de sol·licitud (annexos II i III) de l'ordre.  
Segon  
Les esmentades ajudes, per un import global màxim de 734.883.702 (cent trenta milions) de pessetes, seran sufragades a càrrec de la línia 401 del programa 88.57.361.01 del pressupost per a 1996 de la Generalitat Valenciana.  
DISPOSICIONS FINALS  
Primera  
S'autoritza la Direcció General d'Ordenació i Innovació Educativa i Política Lingüística d'aquesta Conselleria perquè dicte les resolucions necessàries per al desplegament i l'execució de la present ordre.  
Segona  
Aquesta ordre entra en vigor l'endemà de ser publicada en el Diari Oficial de la Generalitat Valenciana.  
Contra aquesta ordre, que posa fi a la via administrativa, podrà interposar-se un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos, comptadors des de l'entrada en vigor, amb la comunicació prèvia en aquesta Conselleria de Cultura, Educació i Ciència.  
València, 19 d'abril de 1996  
El conseller de Cultura, Educació i Ciència,  
FERNANDO VILLALONGA CAMPOS  
ANNEX I  
I. Beneficiaris i objectius de les ajudes  
Seran objecte de subvenció les activitats de promoció de l'ús del valencià, realitzades durant l'any 1996, segons els criteris següents:  
1. Ajuntaments i mancomunitats de municipis  
1.1 Beneficiaris:  
Podran sol·licitar ajudes, els ajuntaments i les mancomunitats de municipis de la Comunitat Valenciana. Així mateix, podran restar excloses aquelles entitats locals a les quals s'adjudicà subvenció el 1995 per aquests objectius i no la justificaren en el termini establit, o no ho feren degudament.   
1.2 Objectius:  
1.2.1 Retolacions i senyalitzacions. Retolar, exclusivament en valencià, els indicadors urbans, els indicadors de carrers, la senyalització interior i exterior dels edificis municipals i la senyalització de camins.   
1.2.2 Cursos d'ensenyament del valencià per a funcionaris i empleats públics. Han de tenir una durada mínima de 60 hores lectives, i realitzar-se entre gener i juny de 1996. S'han d'ajustar als programes de la Junta Qualificadora de Coneixements de Valencià i han de tenir un mínim de 15 alumnes i un màxim de 35. Els professors hauran d'estar en possessió de la titulació adient: llicenciatura en Filologia Valenciana, diploma de Mestre de Valencià o equivalents.  
També podrà sol·licitar-se subvenció per a la realització de cursos per a la població adulta en general, quan es tracte de corporacions locals que no estiguen incloses dins del Programa d'Educació Permanent d'Adults coordinat i subvencionat a través de la Direcció General de Centres Docents.  
La subvenció s'ajustarà a les hores lectives i honoraris corresponents que hauran de constar en el contracte entre la corporació local i el professorat dels cursos. La valoració mínima, per al càcul dels honoraris, serà de 2.780 pessetes/hora lectiva.  
1.2.3 Campanya municipal de sensibilització i promoció de l'ús del valencià. Posaran en marxa actuacions que en fomenten l'ús en àmbits específics: cultura, comerç, esports, joventut, etc.   
1.2.4 Creació i/o funcionament de l'Oficina Municipal de Promoció de l'ºs del Valencià. Les entitats que solPliciten ajuda per aquest concepte, a més dels apartats anteriors que els interessen, hauran d'emplenar l'apartat 2.1.4 de l'annex III de l'imprés de solPlicitud i acompanyar la documentació complementària corresponent.  
L'Oficina haurà d'estar dotada de personal especialitzat. Disposarà, com a mínim, d'un tècnic de Promoció Lingüística pertanyent al grup A o B, el lloc de treball del qual tindrà unes característiques assimilables als que, per a la mateixa funció, té la Generalitat Valenciana.  
L'Oficina tindrà com a finalitats les següents:   
0.4.1.3 Promoure l'ús del valencià en els diferents àmbits i actuacions municipals, especialment en allò conduent a fer efectiu el compliment de la legislació en matèria lingüística i la coordinació amb les activitats i objectius de promoció de l'ús del valencià aprovat pel Consell de la Generalitat.  
0.9.7.6 La programació i realització de campanyes municipals de sensibilització i promoció de l'ús del valencià i de normalització lingüística.  
1.3.4.2 La realització d'activitats que fomenten l'ús del valencià en àmbits específics com esports, comerç, joventut, temps lliure, associacions cíviques, etc.  
5.9.6.5 Promoure l'aprovació del reglament municipal de normalització lingüística i coordinar-ne l'aplicació.  
9.0.0.0 Dinamitzar i impulsar l'ús del valencià a l'interior de l'ajuntament i facilitar assessorament en els aspectes lingüístics i de llenguatges específics.  
3.6.8.9 Prestar suport a la traducció i correcció de textos de les publicacions i de tots aquells textos que hagen de tenir una àmplia difusió.  
4.5.2.3 Organitzar cursos d'ensenyament de valencià per a funcionaris, empleats públics i població adulta no escolaritzada.  
2.3.3.9 Prestar un servei públic d'assessorament legal i administratiu en assumptes de drets lingüístics.  
2. Empreses, comerços, indústries, associacions professionals, gremials i empresarials  
2.1 Beneficiaris:  
Podran optar a aquestes ajudes les empreses de caràcter privat, els comerços, les indústries i les associacions professionals, gremials i empresarials que estiguen legalment constituïdes de la Comunitat Valenciana.  
No obstant això, tindran caràcter preferent les empreses i associacions que utilitzen vehicles per a la prestació dels seus serveis pertanyents als sectors d'activitats següents:  
- Serveis d'assistència tècnica (línia blanca i marró)  
- InstalPladors d'antenes TV i telecomunicació  
- Reparació-manteniment d'ascensors  
- Autoescoles  
- Tintoreries-llavanderies  
- Empreses de neteja  
- Distribuidores de mercaderies  
- Grues d'auxili de vehicles  
2.2 Objectius:  
L'objectiu de les ajudes és:   
2.2.1 La retolació, en valencià exclusivament, de l'interior i exterior de les dependències i vehicles de l'empresa.   
2.2.2 La denominació dels productes i/o del seu etiquetatge, exclusivament en valencià.  
2.2.3 L'ús, exclusivament en valencià, en la documentació administrativa, tècnica, informàtica, etc. de l'empresa.  
3. Associacions sense finalitat lucrativa   
3.1 Beneficiaris:  
Podran optar a aquestes ajudes les associacions sense finalitat lucrativa de la Comunitat Valenciana que estiguen legalment constituïdes. Tindran caràcter preferent aquelles associacions que tradicionalment s'han significat per les activitats de promoció de l'ús del valencià.  
3.2 Objectius:  
Subvencionar els programes referits a activitats de promoció de l'ús del valencià següents:  
3.2.1 Retolació, exclusivament en valencià, de les dependències de l'associació: instal·lació de rètols o cartells identificatius de l'entitat.   
3.2.2 Cursos d'ensenyament del valencià: destinats a persones adultes. Han de tenir una durada mínima de 60 hores lectives, i realitzar-se entre gener i juny de 1996. S'han d'ajustar als programes de la Junta Qualificadora de Coneixements de Valencià i han de tenir un mínim de 15 alumnes i un màxim de 35. Els professors hauran d'estar en possessió de la titulació adient: llicenciatura en Filologia Valenciana, diploma de Mestre de Valencià o equivalents.  
La subvenció serà, com a màxim del 80% dels honoraris del professor del curs, valorat en 2.780 pessetes/hora. La resta serà aportada per l'associació.  
3.2.3 Activitats de l'associació que tinguen com a finalitat afavorir, difondre i promoure l'ús del valencià en l'entitat o en la població en general. Es consideraran especialment les relacionades amb les activitats de promoció i representació teatral en valencià i, més específicament, les referides al teatre tradicional valencià.  
II. Sol.licitud  
1. Lloc de presentació de la instància:  
Les instàncies s'adreçaran a la Direcció General d'Ordenació i Innovació Educativa i Política Lingüística de la Conselleria de Cultura, Educació i Ciència, s'hauran d'ajustar als models que figuren en els annexos II i III, i es presentaran amb la documentació complementària en el Registre General de la Conselleria esmentada o de les seues direccions territorials d'Alacant, Castelló o València, en els centres d'informació de l'Oficina d'Informació, Iniciatives i Reclamacions de la Generalitat Valenciana o en qualsevol dels llocs establits en l'article 38 de la Llei 30/1992, de 26 de novembre.  
2. Termini de presentació de la instància:  
2.1 El termini de presentació d'instàncies serà de 30 dies naturals comptadors a partir de l'endemà de la publicació d'aquesta ordre en el DOGV. Si a partir d'aquesta data, en el termini de tres mesos, no hi ha una resolució expressa sobre la solPlicitud, s'entendrà que ha estat desestimada.  
 2.2 La Direcció General d'Ordenació i Innovació Educativa i Política Lingüística revisarà les sol·licituds per tal que totes les dades exigides en la convocatòria figuren en l'expedient. Si la sol·licitud estiguera incompleta, la Direcció General d'Ordenació i Innovació Educativa i Política Lingüística comunicarà a l'entitat sol·licitant les deficiències perquè, en un termini de 10 dies, siguen esmenades amb l'advertiment que, si no ho fan així, s'arxivarà l'expedient sense més tràmit.  
III. Documentació complementària  
Amb caràcter general, les sol·licituds hauran d'anar acompanyades d'una fotocòpia de CIF/DNI, de l'explicació detallada del projecte i del pressupost de l'activitat per a la qual es demana la subvenció i, si de cas, la comunicació de l'obtenció d'ajudes per a la mateixa finalitat, procedents de qualsevol ens públic. Especialment, s'hi hauran d'assenyalar les dades següents:  
1. Ajuntaments i mancomunitats de municipis  
1.1 Retolacions i senyalitzacions. Caldrà presentar la relació de les llegendes que es volen escriure en valencià. Posteriorment, si és el cas, es trametrà als interessats un informe perquè el prenguen en consideració.  
1.2 Cursos per a funcionaris i treballadors de l'administració. S'hi haurà de consignar, el calendari de realització del curs i el nivell que es vol impartir. S'adjuntarà còpia del contracte, per a 1996, entre la corporació local i el professorat en el qual hauran de constar les hores lectives i els honoraris professionals.  
1.3 Campanya municipal de sensibilització i promoció de l'ús del valencià. Cal especificar l'objectiu, la temporalització i els elements materials, personals i pressupostaris que s'utilitzaran en la campanya.  
1.4 Creació i/o funcionament d'oficines municipals de promoció de l'ús del valencià. A més de la informació que figura en el model de sol·licitud, caldrà:  
1.4.1 Certificat de l'acord municipal de l'òrgan corresponent pel qual s'aprova la creació de l'Oficina de Promoció de l'ºs del Valencià.  
1.4.2 Certificat del secretari/interventor de la corporació local en què figure la consignació pressupostària existent per a 1996 per al funcionament de l'oficina.  
Si el pressupost per a 1996 no està aprovat, caldrà el certificat de l'acord de l'òrgan corresponent en què es compromet, per a 1996, la despesa referida a l'Oficina.  
Caldrà especificar les despeses referides a personal i activitats.   
1.4.3 Respecte al personal adscrit a l'oficina, caldrà aportar:  
9.0.6.7 Si és funcionari: descripció detallada de la classificació del lloc de treball, grup, nivell, titulacions, requisits, dependència orgànica, etc.  
9.8.1.7 Si és contractat laboral: descripció detallada de la classificació del lloc de treball, grup, nivell, titulacions, requisits, dependència orgànica i fotocòpia del contracte.  
2. Empreses, comerços, indústries, associacions professionals, gremials i empresarials  
A més d'explicar detalladament el projecte, s'haurà d'aportar la relació de les llegendes que figuraran en els rètols, vehicles, cartells i etiquetes per als quals es demana la subvenció i el pressupost. La Direcció General d'Ordenació i Innovació Educativa i Política Lingüística en farà la correcció lingüística, si cal, i ho comunicarà a l'entitat sol·licitant perquè prenga en consideració l'informe.  
Per a la denominació de productes i etiquetatge s'haurà de detallar exactament que és el que es vol valencianitzar i el pressupost corresponent.  
Per a la documentació administrativa caldrà aportar els textos, en valencià, els documents i el pressupost corresponent.  
Per a la valencianització tècnica o informàtica, caldrà aportar una descripció detallada del projecte i el pressupost corresponent.  
3. Associacions cíviques sense finalitat lucrativa  
3.1 S'hi hauran d'explicitar les activitats de promoció de l'ús del valencià programades segons el tipus d'associació: culturals, esportives, musicals, de veïns, etc., i el pressupost corresponent.  
3.2 En la solPlicitud de cursos per als membres de les associacions o per a la població adulta en general, s'haurà d'aportar el calendari de realització dels cursos.  
IV. Resolució de sol.licituds  
1. Les solPlicituds seran estudiades per una comissió tècnica que presidirà el director general d'Ordenació i Innovació Educativa i Política Lingüística, de la qual formaran part el cap de l'àrea de Política Lingüística, el cap del servei de Promoció Social del Valencià, el cap del Servei d'ús Oficial i Acreditació de Coneixements de Valencià, i la cap del Negociat de Promoció Social del Valencià. Cas de produir-se alguna vacant o absència dels membres de la comissió, el director general d'Ordenació i Innovació Educativa i Política Lingüística designarà els suplents corresponents.  
Per a l'estudi de les solPlicituds, la comissió tindrà en compte criteris com: el titular de l'activitat, nombre de persones a qui va dirigida, pressupost, adequació a les prioritats d'objectius i criteris tècnics de la Direcció General d'Ordenació i Innovació Educativa i Política Lingüística, interés intrínsec de l'activitat.  
2. El director general d'Ordenació i Innovació Educativa i Política Lingüística, atenent les sol.licituds presentades, i vist l'informe de la comissió tècnica, farà la proposta al conseller de Cultura, Educació i Ciència, el qual resoldrà la seua concessió i la quantitat de la subvenció, la qual no superarà el 80% de l'activitat desenvolupada pel beneficiari.  
V. Obligacions  
1. Obligacions dels beneficiaris en general   
1.1 Tots els beneficiaris de les subvencions hauran de justificar en despeses de l'activitat haver superat, com a mínim en un 20%, la quantitat rebuda com a subvenció.  
Per a calcular aquest quantitat, no s'ha de comptabilitzar l'import de l'IVA.  
1.2 Realitzar, exclusivament en valencià, l'activitat que fonamenta la concessió de la subvenció.   
1.3 Les entitats beneficiàries hauran de comunicar a la Conselleria de Cultura, Educació i Ciència altres ajudes i subvencions obtingudes d'altres organismes per a la mateixa finalitat.  
1.4 Procedirà el reintegrament de les quantitats percebudes i l'exigència de l'interés de demora des del moment del pagament de l'ajuda, en els casos establits en l'article 47.8 «Tota alteració de les condicions tingudes en compte per a la concessió de la subvenció, i en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de la concessió. L'import de les subvencions regulades en aquest article en cap cas podrà ser de tal quantia que, aïlladament o en concurrència amb subvencions o ajudes d'altres Administracions públiques, o d'altres ens públics o privats, supere el cost de l'activitat que ha de desenvolupar el beneficiari» i 47.9 del Text Refós de la Llei d'Hisenda Pública de la Generalitat Valenciana aprovat per Decret legislatiu de 26 de juny de 1991.  
1.5 La submissió a les actuacions de control financer que corresponen a la Intervenció General en relació amb les subvencions i ajudes concedides.  
1.6 Coordinar amb la Direcció General d'Ordenació i Innovació Educativa i Política Lingüística les actuacions de promoció de l'ús del valencià que s'hauran d'ajustar a les orientacions i directrius emanades de la Conselleria de Cultura, Educació i Ciència, la qual podrà supervisar-les en qualsevol moment.  
1.7 Per a la coordinació dels cursos d'ensenyament del valencià, a la qual s'han d'atendre els que hagen estat subvencionats, la Direcció General d'Ordenació i Innovació Educativa i Política Lingüística podrà convocar reunions de treball amb els professors encarregats de fer les classes.  
1.8 Els beneficiaris estaran obligats a la devolució de les subvencions rebudes, si es comprova una modificació substancial dels objectius pels quals es concedeix la subvenció, o si no s'ajusten als criteris de la Direcció General d'Ordenació i Innovació Educativa i Política Lingüística.   
2. Obligacions respecte a les oficines de promoció de l'ús del valencià  
2.1 Obligacions del beneficiari  
2.1.1 Fer-se càrrec del personal adscrit d'acord amb els criteris tècnics i lingüístics de la Conselleria de Cultura, Educació i Ciència.  
2.1.2 Participar en l'organització i finançament de les activitats assenyalades en el projecte.  
2.1.3 Fer-se càrrec de les despeses d'infraestructura de manteniment, de material fungible i inventariable necessaris.  
2.1.4 Coordinar amb la Conselleria de Cultura, Educació i Ciència el funcionament de l'Oficina ajustant-se a les orientacions i directrius de la Direcció General d'Ordenació i Innovació Educativa i Política Lingüística.  
2.2 Obligacions de la Conselleria  
2.2.1 Aportar, per a 1996, la quantia que resolga el conseller en concepte d'ajuda per al funcionament de l'Oficina de Promoció de l'ús del Valencià.  
2.2.2. Prestar, a través de la Direcció General d'Ordenació i Innovació Educativa i Política Lingüística, suport tècnic per al funcionament de l'Oficina de Promoció de l'ús del Valencià, així com per al desenvolupament de les activitats anuals programades.  
2.2.3 La Direcció General d'Ordenació i Innovació Educativa i Política Lingüística coordinarà i podrà supervisar en qualsevol moment, les accions de promoció de l'ús del valencià perquè s'ajusten a les orientacions i directrius emanades de la Conselleria de Cultura, Educació i Ciència, i convocar reunions de treball amb els responsables de les oficines de promoció de l'ús del valencià.  
VI. Forma de pagament  
La subvenció concedida es lliurarà en presentar la documentació justificativa adequada de l'activitat per a la qual s'ha concedit la subvenció.  
VII. Justificació de la subvenció  
El termini de presentació de la documentació justificativa acabarà el 31 d'octubre de 1996. Si la justificació no es presenta en aquest termini s'entendrà que es renuncia a l'ajuda i que la subvenció queda sense efectes.  
Amb caràcter general per a tots els beneficiaris, la justificació de les despeses ha de superar, com a mínim, en un 20% la quantitat rebuda com a subvenció, una vegada descomptat l'import de l'IVA.  
Per a justificar adequadament la subvenció caldrà presentar:  
1. Ajuntaments i mancomunitats de municipis  
1.1 Certificat on figure la relació de les activitats que s'han fet a càrrec de la subvenció rebuda i on s'especificaran les despeses de cadascuna i la suma total que haurà de superar, com a mínim en un 20%, la quantitat rebuda en concepte de subvenció, una vegada descomptat l'import de l'IVA.   
A més d'aquesta documentació, de caràcter general, caldrà:  
1.2. Per a la retolació: fotografies-model dels indicadors de carrers, de les senyalitzacions interiors, urbanes o del terme municipal i la relació de les llegendes utilitzades en la retolació.  
1.3 Per als cursos d'ensenyament del valencià: la relació dels alumnes, la memòria del curs i la fotocòpia compulsada de la titulació del professor del curs (llicenciatura en Filologia Valenciana, diploma de Mestre de Valencià o equivalents).   
1.4 Per a altres activitats:   
- Memòria explicativa de les activitats realitzades a càrrec de la subvenció.  
- Un exemplar dels programes, fullets publicitaris, llibres, cartells, de l'activitat subvencionada en els quals ha de figurar la col·laboració de la Conselleria de Cultura, Educació i Ciència.  
1.5 Per a les oficines de promoció de l'ús del valencià: a més de la documentació anterior corresponent, s'haurà de presentar una memòria descriptiva de les activitats realitzades.  
2. Empreses, comerços, indústries, associacions professionals, gremials i empresarials:  
Certificat expedit per la Delegació d'Hisenda d'estar donat d'alta del IAE i al corrent dels pagaments tributàris i certificat expedit per la Tresoreria de la Seguretat Social d'estar d'alta i al corrent de les quotes, d'acord amb allò que disposa l'Ordre de 7 de gener de 1991, de la Conselleria d'Economia i Hisenda (DOGV núm. 1.477, de 05.02.91).  
2.1 Per a la retolació:  
- Fotografia del rètol instalPlat.  
- Fotocòpia de les factures de l'any 1996, (amb totes les dades exigides per la legislació vigent), que hauran de superar com a mínim en un 20% la quantitat rebuda en concepte de subvenció, una vegada descomptat l'import de l'IVA.   
2.2 Per a la denominació de productes o etiquetatge:  
- Una mostra de l'etiquetatge en valencià, del producte o del material que ha estat subvencionat.  
- Fotocòpia de les factures de l'any 1996, (amb totes les dades exigides per la legislació vigent), que hauran de superar com a mínim en un 20% la quantitat rebuda en concepte de subvenció, una vegada descomptat l'import de l'IVA.   
2.3 Per a la documentació administrativa, tècnica, informàtica:  
- Una mostra del material que ha estat subvencionat.  
- Fotocòpia de les factures del treball subvencionat de l'any 1996 (amb totes les dades exigides per la legislació vigent), que hauran de superar com a mínim en un 20% la quantitat rebuda en concepte de subvenció, una vegada descomptat l'import de l'IVA.   
3. Associacions sense finalitat lucrativa:   
Certificat expedit per la Delegació d'Hisenda d'estar donat d'alta del IAE i al corrent dels pagaments tributàris i certificat expedit per la Tresoreria de la Seguretat Social d'estar d'alta i al corrent de les quotes, d'acord amb allò que disposa l'Ordre de 7 de gener de 1991, de la Conselleria d'Economia i Hisenda (DOGV núm. 1.477, de 05.02.91).  
3.1 Per a la retolació:   
- Fotografia del rètol instal·lat.   
- Fotocòpia de les factures del treball subvencionat, de l'any 1996 (amb totes les dades exigides per la legislació vigent), que hauran de superar com a mínim en un 20% la quantitat rebuda en concepte de subvenció, una vegada descomptat l'import de l'IVA.  
3.2 Per als cursos d'ensenyament del valencià:   
- Fotocòpia compulsada de la titulació requerida al professor: llicenciatura en Filologia Valenciana, diploma de Mestre de Valencià o equivalents.   
- Relació d'alumnes que hi han assistit.  
- Declaració del professor de la quantitat rebuda de l'associació en concepte de realització del curs.  
- Certificat del secretari de l'associació on figure la quantitat pagada al professor per fer les classes, la qual haurà de ser superior com a mínim en un 20% a la quantitat rebuda com a subvenció per aquest concepte.  
3.3 Per a les activitats:  
- Memòria de les activitats realitzades.  
- Un exemplar dels programes, fullets publicitaris, llibres, cartells i revistes de l'activitat subvencionada en els quals ha de figurar la col·laboració de la Conselleria de Cultura, Educació i Ciència.  
- Fotocòpia de les factures del treball subvencionat de l'any 1996, amb totes les dades exigides per la legislació vigent, l'import haurà de superar, com a mínim, en un 20% la quantitat rebuda en concepte de subvenció, una vegada descomptat l'import de l'IVA.


Còpia Permalink ELI